# Carmen Machi Gacho

Carmen Machi Gacho (Madrid, 7 de gener de 1963) és una actriu espanyola. És especialment coneguda per interpretar al personatge d'Aída, a la sèrie televisiva homònima.
La família del seu pare era de Gènova i es va criar a Getafe. Després d'anys al teatre, Luis San Narcís li va oferir l'oportunitat de treballar a la sèrie 7 vidas. Cinc anys després, Telecinco decidí fer-ne una spin-off protagonitzada per ella mateixa: Aída.

## Biografia

Tot i que en els últims anys s'ha fet molt popular gràcies a un parell de sèries televisives, Carmen ha estat sempre una actriu de teatre, portant a l'esquena una gran experiència damunt dels escenaris. Va sentir des de molt jove la vocació d'actriu, i les seves primeres representacions van tenir lloc amb la companyia de teatre "La Abadía". El seu debut professional als escenaris va tenir lloc amb 17 anys, amb "Taormina Teatro", companyia amb la qual va estar de manera ininterrompuda des de l'any 1980 fins al 1993.
Fins al moment actual, mai ha deixat de treballar en el teatre, i l'hem pogut veure damunt l'escenari representant obres tan importants com "Retablo de la avaricia, la lujuria y la muerte", "María Sarmiento", "El mercader de Venecia" o la divertida comèdia "Atraco a las tres". Les últimes obres que ha protagonitzat són "Almuerzo en casa de los Wittgenstein", "Juicio a una zorra" o "Agosto".
Tot i ser coneguda com a actriu còmica, ha treballat també en el gènere dramàtic. Unes altres de les obres que ha representat són, entre d'altres, "Cinco mujeres.com", "La tortuga de Darwin", "Platonov" o "El arte de la comedia". En teatre ha guanyat el Premi de la Unió d'Actors pel seu paper en l'obra "La tortuga de Darwin".
No obstant això, és la pantalla petita el que ha llançat a Carmen Machi a la popularitat. No va ser fins a l'any 2000, quan Luis San Narciso li va oferir l'oportunitat de formar part del repartiment de la sèrie "Siete vidas", sèrie que va obtenir un gran èxit, Carmen va aprofitar bé l'oportunitat, ja que el seu paper d'Aída García, un cambrera carregada de complexos amb una família al seu càrrec, va ser molt ben acollit pel públic.
Tant va ser així que, al cap de 5 anys, la mateixa productora va decidir utilitzar el personatge, donant una sèrie pròpia i amb el mateix nom, la sèrie "Aída ", en què va treballar durant 4 anys. La sèrie va ser tan popular que, malgrat haver-se retirat,Carmen Machi per dedicar-se a altres projectes, se segueix emetent.
També ha fet les seves incursions en el cinema, en què va debutar l'any 1996 participant en el llargmetratge "Lisa", al qual van seguir "Sharky Carmine" i "Para pegarse un tiro". Més tard va participar en la premiada pel·lícula "Sin vergüenza", de Joaquim Oristrell, o en "Hable con ella", de Pedro Almodóvar.
Podem citar també "Un rey en La Habana","Lo que sé de Lola", "Los abrazos rotos", "Pájaros de papel" o "Que se mueran los feos".Ha guanyat diversos premis i reconeixements per la seva carrera. Amb la sèrie "Aída" ha aconseguit el Premi Ondas, el Premi ATV o el TP d'Or.
L'abril de 2014 va protagonitzar la minisèrie Rescatando a Sara (Antena 3), basada en la novel·la homònima del periodista Javier Ángel Preciado.

## Filmografia
### Cinema

* Demà és avui (2022)
* Cerdita (2022) (2022)
* La voluntària (2022)
* Rainbow (2022)
* Llenos de gracia (2022)
* Amor de madre (2022)
* Mindanao (2021)
* El Cover (2021)
* It Snows in Benidorm (2020)
* Un efecto óptico (2020)
* Lo nunca visto (2019)
* Perdiendo el este (2019)
* La tribu (2018)
* Thi Mai, rumbo a Vietnam (2018)
* Proyecto tiempo (2017)
* Pieles (2017)
* El bar (2017)
* Villaviciosa de al lado (2016)
* Rumbos (2016)
* Las furias (2016)
* El tiempo de los monstruos (2015)
* Ocho apellidos catalanes (2015)
* Mi gran noche (2015)
* El somni d'una nit de Sant Joan (El sueño de una noche de San Juan) (veu a la versió original en castellà) (2015)
* La puerta abierta (2015)
* Perdiendo el norte (2015)
* Requisits per ser una persona normal (2015)
* Ocho apellidos vascos (2014)
* Kamikaze (2014)
* Murieron por encima de sus posibilidades (2014)
* L'Estrella (2013)
* Los amantes pasajeros (2013)
* Que se mueran los feos (2010)
* Pájaros de papel (2010)
* La mujer sin piano (2009)
* Los abrazos rotos (2009)
* El millor de mi (2007)
* Lo que sé de Lola (2006)
* El somni d'una nit de Sant Joan (2005)
* Un rey en la Habana (2005)
* Vida i color (2005)
* Escuela de seducción (2004)
* Torremolinos 73 (2003)
* Descongela't (2003)
* El caballero Don Quijote (2002)
* Hable con ella (2002)
* Sin vergüenza (2001)
* Para pegarse un tiro (2000)
* Shacky Carmine (1999)
* Lisa (1998)

### Televisió

* La mesías (2023)
* Cites (2023)
* Las de la última fila (2022)
* 30 monedas (2020)
* Escenario 0 (2020)
* Vida perfecta (2019-2021)
* Criminal (2019)
* Arde Madrid (2018)
* Rescatando a Sara (2014)
* Fenómenos (2012)
* Aída (2005-2009, 2011 i 2014)
* 7 vidas (2000-2005)
* Policías, en el corazón de la calle (2000-2001)
* Manos a la obra (1999)

### Internet

* Lo Que Surja (2007)

### Teatre

Porta treballant des dels 17 anys, i va començar fent teatre en la companyia La Abadía. Algunes de les obres que va representar van ser:
* María Sarmiento
* El mercader de venecia.
* Retablo de la avaricia
* La lujuria y la muerte
* 5 mujeres.com
* Roberto Zucco
* Auto (2007).
* La tortuga de Darwin (2008-2009).
* Platonov

## Premis i nominacions
### Premis Gaudí

* Nominada, Gaudí a la millor actriu secundària, per L'Estrella 2014.

### Premis Goya

* Guanyadora, Goya a la millor actriu secundària, per Ocho apellidos vascos 2014

### Premis Ondas

* Millor intèrpret femenina en ficció nacional, per Aída, 2008

### Premios ATV

* Millor actriu de sèrie, per Aída, 2007
* Nominada el 2006 i el 2004

### Fotogramas de Plata

* Millor actriu de TV, per Aída, 2007, 2005
* Millor actriu de TV, per 7 vidas, 2004
* Nominada, 2006,

### Premis TP d'Or

* Millor actriu de TV, per Aída, 2007, 2005
* Nominada, 2006,

### Premios de la Unión de Actores

* Millor actriu protagonista de TV, 2005, 2004
* Millor actriu secundària de TV, per 2000
* Nominada, Millor actriu secundària, 2001
* Nominada, Millor actriu secundària de teatre, La tortuga de Darwin, 2008

### Premis Max

* Nominada a Millor actriu de teatre, La tortuga de Darwin, 2008

### Premios Valle Inclán de Teatro

* Nominada a Millor actriu de teatre, La tortuga de Darwin, 2008

### Altres premis

* Premi Memorial Margarida Xirgu per Dispara/Agafa tresor/Repeteix, de Mark Ravenhill, 2013

## Referències

* ↑ «'7 vidas' da a luz a 'Aída', el primer 'spin-off' de una serie en España» (en castellà). El Mundo, 17-01-2005. [Consulta: 13 gener 2013].
* ↑ «Carmen Machi torna a la televisió amb ‘Rescatando a Sara’». Ara, 22-04-2014, p. 42.
* ↑ «Margarida Xirgu». [Consulta: 3 agost 2022].